আসিফ কবির বলেন, আওয়ামী লীগের সংসদীয় বোর্ডের বৈঠকের আগে ফরায়েজীর স্ত্রী, পুত্র ও পরিবারের সদস্যদের সঙ্গে কথা বলেন আওয়ামী লীগ সভাপতি শেখ হাসিনা। ওই সময় আওয়ামী লীগের কেন্দ্রীয় কমিটির সদস্য আমিনুল ইসলাম আমিন, পেকুয়া উপজেলা আওয়ামী লীগের সাধারণ সম্পাদক আবুল কাশেম উপস্থিত ছিলেন। শেখ হাসিনা সদ্যপ্রয়াত ফরায়েজীর পরিবারকে সান্ত¡না দেন এবং শোকসন্তপ্ত পরিবারকে আশ্বস্ত করেন। ওই সময় নিহতের পরিবারের পক্ষ থেকে অভিযোগ করা হয়, বিএনপির যুগ্ম মহাসচিব সালাহউদ্দিন আহমেদের লোকেরা ফরায়েজী হত্যাকান্ডে জড়িত থাকতে পারে। পরিবারের সদস্যরা আরও জানান, পেকুয়া উপজেলা আওয়ামী লীগের সভাপতি শাহাবউদ্দীনকে হত্যা করার পর দুর্বৃত্তরা তার শরীরে অ্যাসিড দিয়ে ঝলসে দেয়। ঘটনার দিন (৬ অক্টোবর) ওই এলাকায় ঝড়-বৃষ্টি হয়, হত্যাকান্ডের দায়ভার বজ্রপাতের ওপর চাপানোর জন্য অ্যাসিড ছোড়া হয় বলেও পরিবারের পক্ষ থেকে জানানো হয়।